作者:高文秀
標題:保成公徑赴澠池會・沉醉東風
內容:則俺這文共武並無差錯，過如那弟兄每豈有情薄？俺須是一殿臣，勝似那通家好，煞強如晏平仲善與人交。(呂成雲)丞相與廉將軍，都是盡忠肱股一殿之臣，勿念舊仇。(正末唱)俺兩個竭力推誠輔聖朝，(呂成雲)論趙國，丞相與廉將軍，安邦定國之臣也。(正末唱)怎做的立國安邦的這大寶？(呂成雲)丞相，小官改日迎門來望。小官告回也。(正末雲)先生少罪。(呂成做出門見廉將軍科)(廉頗雲)參謀，相如語言可是如何？(呂成雲)是你之差矣。恰才相如丞相言說，見今秦國不敢加兵於趙者，徒以我兩人在也。今兩虎共鬥，其勢不俱生。所以為此者，先國家之急，而後私仇也。小官看相如乃仁人君子之心，將軍不及者多矣！(下)(廉頗雲)既然相如有如此寬洪之量，盡心報國，某之不及。則今日肉袒負荊，至門謝罪，可為刎頸之交也。(做到門科，雲)左右報復去，有廉將軍叩門，負荊請罪來。(虞候雲)理會的。報的大夫得知，廉將軍在於門首。(正末雲)做甚麼？(虞候雲)有廉將軍負荊請罪來。(正末雲)在那裡？(虞候雲)在門首。(正末唱)。